***ΤΙΤΛΟΣ***

* Είναι μια πρόταση-φράση που συμπυκνώνει με λίγα λόγια το περιεχόμενο ενός κειμένου, που αποδίδει το νοηματικό του κέντρο, τον θεματικό του άξονα με τα απολύτως απαραίτητα λόγια.
* Δηλώνει το θέμα και πιθανώς και τη θέση του συγγραφέα.
* Διαμορφώνει το κατάλληλο επίπεδο ύφους (σοβαρό, χιουμοριστικό, τυπικό κλπ).
* Προκαλεί το ενδιαφέρον του αναγνώστη, ώστε να διαβάσει το κείμενο.
* Είναι σύντομος –μπορεί να είναι ακόμη και μονολεκτικός.
* Είναι σχετικός με το θέμα, αλλά δεν αποδίδει αναγκαστικά όλες τις πτυχές του.
* Μπορεί να έχει ονοματική μορφή (→ ονοματική φράση χωρίς ρήμα) ή ρηματική μορφή (→ κανονική πρόταση με ρήμα).

π.χ. *Το σύγχρονο φαινόμενο της αποξένωσης των ανθρώπων* (→ ονοματικός)

 *Οι άνθρωποι σήμερα αποξενώνονται μεταξύ τους* (→ ρηματικός).

* Το είδος του τίτλου εξαρτάται από το είδος και το περιεχόμενο του κειμένου, καθώς και από το αποτέλεσμα που θέλει να πετύχει. Έτσι:

|  |
| --- |
| * σε ένα **επιστημονικό κείμενο** ο τίτλος είναι σοβαρός και σαφής. Στόχος του είναι κυρίως η πληροφόρηση.
* σε ένα **χρονογράφημα** ο τίτλος είναι χιουμοριστικός, δραματικός κλπ, και πάντως αποβλέπει με τον εντυπωσιασμό να τραβήξει την προσοχή του κοινού. Στόχος του είναι ο εντυπωσιασμός (→ «πιασάρικος» τίτλος) και η πρόκληση ενδιαφέροντος.
* σε ένα **αποδεικτικό δοκίμιο** ο τίτλος δηλώνει το θέμα κατά κύριο λόγο και δευτερευόντως προκαλεί το ενδιαφέρον. Ο στόχος του είναι δηλωτικός.
* σε ένα **λογοτεχνικό έργο** στόχος είναι η αισθητική απόλαυση και η πρόκληση του ενδιαφέροντος.

κ.ο.κ. |

* **Προσοχή!!** Ο θεματικός άξονας δεν είναι τίτλος (αν και μερικές φορές μπορεί να συμπίπτουν). Ο θεματικός άξονας είναι δηλωτικός του περιεχομένου πιο αναλυτικά –γι’ αυτό και αποδίδεται με περισσότερα λόγια-, ενώ ο τίτλος είναι σύντομος και δίνει μόνο μια ιδέα για το περιεχόμενο.